Na temelju članka 38., 40. i 41. Zakona o ustanovama („Narodne novine“ broj 76/93., 29/97., 46/99., 35/08., 127/19. i 151/22.), članka 205. Zakona o socijalnoj skrbi („Narodne novine“ broj 18/22., 46/22., 119/22., 71/23. i 156/23.) i članka 21., 27. i 28. Statuta Doma za starije i nemoćne osobe Osijek, Upravno vijeće Doma za starije i nemoćne osobe Osijek, na temelju svoje Odluke od 17. siječnja 2025. godine raspisuje

**JAVNI NATJEČAJ**

**za izbor i imenovanje ravnatelja/-ice**

**Doma za starije i nemoćne osobe Osijek**

Za ravnatelja/-icu Doma za starije i nemoćne osobe Osijek (u daljnjem tekstu: Dom) može biti imenovana osoba koja ispunjava sljedeće uvjete:

1. završen specijalistički diplomski stručni ili diplomski sveučilišni studij odnosno integrirani preddiplomski i diplomski sveučilišni studij socijalnog rada, socijalne politike, prava, psihologije, socijalne pedagogije, edukacijske rehabilitacije, logopedije, medicine, sociologije, filozofije, kineziologije, pedagogije, ekonomije, politologije, novinarstva, javne uprave, informatike ili završen studij odgovarajuće vrste za rad na mjestu odgojitelja predškolske djece, učitelja ili nastavnika ili završen studij iz polja likovne ili glazbene umjetnosti

2. najmanje pet godina radnog iskustva s propisanom kvalifikacijom,

3. nepostojanje zapreke iz članka 261. stavka 1. Zakona o socijalnoj skrbi,

4. državljanstvo Republike Hrvatske.

Uz prethodno navedene uvjete kandidat mora ispunjavati i sljedeće:

- da prema zakonu kojim se uređuju trgovačka društva nema zapreka za imenovanje članom uprave

trgovačkog društva

Uz vlastoručno potpisanu prijavu na natječaj kandidati su dužni dostaviti sljedeću dokumentaciju:

1. životopis,

2. diplomu o stečenom odgovarajućem akademskom zvanju i akademskom stupnju, u izvorniku ili preslici,

3. elektronički zapis ili potvrda o podacima evidentiranim u bazi podataka Hrvatskog zavoda za mirovinsko osiguranje o evidentiranom radnom stažu, koja sadržava podatke o poslodavcu, osnovi osiguranja, početku i prestanku osiguranja, radnom vremenu, stvarnoj i potrebnoj stručnoj spremi te trajanju staža osiguranja, ne starija od dana objave ovog natječaja, u izvorniku ili preslici,

4. dokaz o ispunjavanju uvjeta rada s propisanom kvalifikacijom u trajanju od najmanje pet godina (potvrde dosadašnjih poslodavaca ili ugovori o radu, u kojima je vidljivo ostvareno radno iskustvo s propisanom kvalifikacijom), u izvorniku ili preslici,

5. dokaz o državljanstvu Republike Hrvatske (važeća osobna iskaznica, vojna iskaznica, putovnica, domovnica) u izvorniku ili preslici,

6. izjavu ovjerenu kod javnog bilježnika da ne postoji zapreka iz članka 261. stavka 1. Zakona o socijalnoj skrbi (Narodne novine broj 18/22., 46/22., 119/22., 71/23. i 156/23.) ne starija od dana objave natječaja),

7. izjavu ovjerenu kod javnog bilježnika da ne postoje okolnosti iz članka 239. stavak 2. Zakona o trgovačkim društvima (''Narodne novine'' broj 111/93., 34/99., 121/99., 52/00., 118/03., 107/07., 146/08., 137/09., 125/11., 152/11., 111/12., 68/13., 110/15., 40/19., 34/22., 114/22., 18/23. , 130/23. i 136/24.) koje bi sprječavale imenovanje kandidata za ravnatelja Doma za starije i nemoćne osobe Osijek (ne starija od dana objave natječaja),

8. vjenčani list ili drugi odgovarajući dokaz, u slučaju ako je došlo do promjene prezimena kandidata.

Preslike dokumenata nije potrebno ovjeravati, uz obvezu predočenja izvornika preslikanih dokumenata na zahtjev.

Dokaz da kod pojedinog kandidata ne postoji zapreka iz članka 261. stavka 1. Zakona o socijalnoj skrbi („Narodne novine“ broj 18/22., 46/22., 119/22., 71/23. i 156/23.), pribavit će Dom po službenoj dužnosti.

Ravnatelja/-icu Doma imenuje Upravno vijeće Doma na mandat od četiri godine, a ista osoba može biti ponovno imenovana za ravnatelja/-icu.

Upravno vijeće Doma će, s izabranim kandidatom za radno mjesto ravnatelja/-ice, nakon donošenja odluke o izboru i imenovanju ravnatelja/-ice Doma za starije i nemoćne osobe Osijek, sklopiti ugovor o radu na određeno vrijeme od četiri godine u punom radnom vremenu.

Sukladno članku 13. Zakona o ravnopravnosti spolova (''Narodne novine'' broj 82/08. i 69/17.) na natječaj se mogu javiti osobe oba spola.

Kandidati koji, prema posebnim propisima, ostvaruju pravo prednosti pri zapošljavanju dužni su u prijavi na javni natječaj pozvati se na to pravo i imaju prednost u odnosu na ostale kandidate samo pod jednakim uvjetima. Da bi ostvario pravo prednosti pri zapošljavanju, kandidat koji ispunjava uvjete za ostvarivanje toga prava, dužan je uz prijavu na javni natječaj priložiti sve dokaze o ispunjavanju traženih uvjeta, kao i svu propisanu dokumentaciju prema posebnom propisu.

Kandidati koji se pozivaju na pravo prednosti pri zapošljavanju na temelju Zakona o hrvatskim braniteljima iz Domovinskog rata i članovima njihovih obitelji (''Narodne novine'' broj 121/17., 98/19., 84/21. i 156/23.) dužni su uz prijavu na natječaj dostaviti sve dokaze iz članka 103. navedenog zakona. Dokazi potrebni za ostvarivanje prava prednosti pri zapošljavanju dostupni su na internetskoj stranici Ministarstva hrvatskih branitelja Republike Hrvatske, poveznica:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapošljavanju-%20ZOHBDR%202021.pdf>

Kandidati koji se pozivaju na pravo prednosti pri zapošljavanju sukladno članku 48. Zakona o civilnim

stradalnicima Domovinskog rata (''Narodne novine'' broj 84/21.) dužni su se pozvati na pravo prednosti te uz dokaze o ispunjavanju uvjeta iz natječaja priložiti dokaze iz članka 49. Zakona o civilnim stradalnicima Domovinskog rata, dostupne na poveznici:

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju%20Zakon%20o%20civilnim%20stradalnicima%20iz%20DR.pdf>

Kandidati koji se pozivaju na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom (''Narodne novine'' broj l57/13., 152/14., 39/18. i 32/20.) dužni su se u prijavi na natječaj pozvati na pravo prednosti, uz prijavu i dokaze o ispunjavanju uvjeta iz natječaja priložiti potrebne dokaze o priznatom statusu osobe s invaliditetom sukladno Pravilniku o sadržaju i načinu vođenja Očevidnika zaposlenih osoba s invaliditetom.

Kandidati koji se pozivaju na pravo prednosti pri zapošljavanju sukladno odredbi članka 48.f. Zakona o zaštiti vojnih i civilnih invalida rata (''Narodne novine'' broj 33/92., 57/92., 77/92., 27/93., 58/93., 2/94., 76/94., 108/95., 108/96., 82/01., 94/01., 103/03., 148/13. i 98/19.) dužni su se u prijavi na natječaj pozvati na pravo prednosti, uz prijavu i dokaze o ispunjavanju uvjeta iz natječaja priložiti potrebne dokaze iz navedenog zakona, u svrhu ostvarivanja prava prednosti pri zapošljavanju.

Sukladno odredbama Zakona o provedbi Opće uredbe o zaštiti podataka ("Narodne novine" broj 42/18.) i Uredbe (EU) 2016/679, dokumenti dostavljeni na Javni natječaj poslani su slobodnom voljom osoba koje podnose prijavu na Javni natječaj te se smatra da su dale privolu za obradu osobnih podataka. Podaci će se obrađivati isključivo u svrhu provedbe javnog natječaja.

Ovaj natječaj se objavljuje na mrežnim stranicama Doma za starije i nemoćne osobe Osijek i u „Narodnim novinama“.

Rok za podnošenje prijava na natječaj je osam (8) dana od dana objave natječaja u ''Narodnim novinama''.

Prijave na natječaj s potrebnim dokazima o ispunjavanju uvjeta iz natječaja podnose se putem pošte ili osobnom dostavom na adresu: Dom za starije i nemoćne osobe Osijek, 31000 Osijek, Drinska 10, s naznakom ''Javni natječaj za izbor i imenovanje ravnatelja - ne otvaraj''.

Urednom prijavom smatra se prijava koja sadrži sve podatke i priloge navedene u javnom natječaju. Nepotpune prijave i prijave podnesene nakon proteka roka za podnošenje prijava na javni natječaj (nepravodobne prijave) neće se razmatrati niti će podnositelji nepotpunih prijava biti pozvani na dopunu prijave. Osobe koje podnesu nepravodobne ili nepotpune prijave na javni natječaj ili ne ispunjavaju uvjete javnog natječaja, ne smatraju se kandidatima prijavljenim na javni natječaj.

Upravno vijeće zadržava pravo poništenja natječaja, odnosno pravo ne izabrati niti jednog kandidata, bez obveze obrazlaganja svoje odluke.

O rezultatima natječaja kandidati će biti obaviješteni u roku od 45 dana od dana isteka roka za podnošenje prijava. S kandidatima koji zadovoljavaju uvjete javnog natječaja, a ovisno o broju prijavljenih kandidata Upravno vijeće održat će usmeni razgovor.

Ako kandidat ne pristupi navedenom razgovoru smatrat će se da je povukao prijavu na natječaj.

O terminu razgovora kandidati će biti obaviješteni putem elektroničke pošte navedene u prijavi na natječaj.

Predsjednik Upravnog vijeća

Doma za starije i nemoćne osobe Osijek

prof.dr.sc. Jurislav Babić